Všetkým záujemcom

V Bratislave dňa 04.03.2024

VEC:

**Vysvetlenie výzvy na predloženie cenovej ponuky**

Spoločnosť Odvoz a likvidácia odpadu a.s., Ivanská cesta 22 , Bratislava týmto vo veci zákazky **Výzva č. 6 - Osobné ochranné pracovné prostriedky** zadávaná v rámci zriadeného DNS „Osobné ochranné pracovné prostriedky“ vyhlásenej prostredníctvom systému JOSEPHINE poskytuje odpovede na nasledovné doručené otázky:

**Otázka č. 1:**

V prílohe opis predmetu Príloha č. 1c uvádzate v položkách 10 a 11 kombináciu požiadaviek, ktorá z aktuálne dostupného tovaru na trhu nie je splniteľná. Navrhujeme verejnému obstarávateľovi zmeny:  
1. Zníženie gramáže na úroveň min. 250 g/m2, alebo  
2. Uvedenie minimálneho percentuálneho podielu materiálu bavlna, ale nie maximálneho, nakoľko toto je lepší ekvivalent, alebo  
3. Vynechanie vreciek na kolenné výstuže, alebo  
4. Akceptácia farebného prevedenia v kombinácii žltá s navy modrou.  
Akceptáciou nami uvedeného, umožní verejný obstarávateľ zapojenie viacerých účastníkov do súťaže.  
Bude verejný obstarávateľ akceptovať pri položke č. 6 splnenie normy EN 14058, ktorá sa vzťahuje na materiál splnením normy EN 342, ktorá sa vzťahuje na výrobok?

***Odpoveď č.1 :***

Verejný obstarávateľ nebude meniť špecifikáciu pri položkách č. 10 a č. 11 nakoľko :

* 1. Znížením gramáže by verejný obstarávateľ znížil kvalitu a opotrebovateľnosť z uvedeného dôvodu neakceptujeme zníženie gramáže,
  2. Verejný obstarávateľ nemôžeme akceptovať vysoký podiel bavlny z hľadiska kvality, funkčnosti,

preto je uvedenie výšky max % podielu opodstatnená,

* 1. Zosilnené kolená s možnosťou vloženia výstuží sú potrebné pre zvýšenie bezpečnosti pri práci, preto verejný obstarávateľ nesúhlasí s vyňatím výstuže,
  2. Čierno žltá kombinácia je súčasťou firemnej politiky preto nemôžeme akceptovať iné zloženie farieb.

Taktiež verený obstarávateľ neakceptuje ani zníženie normy pri položke č. 6 nakoľko :

* Norma 342 – ochrana proti chladnému prostrediu – nepovinné testovanie na prenikanie vody, tým pádom nemôžeme akceptovať danú normu,
* Norma 343 – ochrana pred dažďom – testovanie na prenikanie vody, táto norma je pre verejného obstarávateľa smerodajná pretože uvedené OOP sa vo veľkej miere využíva za dažďa a táto norma je aj proti prefúkaniu .

**Otázka č. 2:**

Pri položke číslo 7 čiapka, bude akceptovaná obojstranná čiapka z jednej strany čierna a z druhej žltá? Vonkajšia látka : 100% , polyesterová flís 230g , Podšívková látka : 100% polyesterová flís 230g?

***Odpoveď č. 2***

Verejný obstarávateľ bude akceptovať aj obojstrannú čiapku. Ostatné parametre položky č. 7 ostávajú v platnosti tak, ako ich verejný obstarávateľ uviedol pôvodne.

**Otázka č. 3:**

Pri položke č. 15 - Rukavice pracovné gumenné - budú akceptované latexové, alebo vyrobené z prírodného kaučuku? Viete poskytnúť bližší popis, lebo väčšinou majú dopytované rukavice len normu EN388 a nie EN420.

***Odpoveď č. 3***

Pri položke č. 15 verejný obstarávateľ nebude meniť špecifikáciu ani požadované normy . Verený obstarávateľ požaduje dodať rukavice pracovné gumené vyrobené z prírodného kaučuku ktoré budú spĺňať normu EN388 aj EN 420. Norma EN388 sú mechanické riziká a EN 420 – základná norma , v ktorej sú obsiahnuté všeobecné požiadavky na ochranné rukavice

**V zmysle odpovede na otázku č. 2 verejný obstarávateľ upravuje prílohu č. 1 výzvy – Opis predmetu zákazky a Návrh na plnenie kritérií pri položke č. 7 – čiapka formou korigenda Prílohy č. 1 výzvy.**

Verejný obstarávateľ zároveň týmto oznamuje všetkým záujemcom, že v nadväznosti na zmenu opisu predmetu zákazky predlžuje lehotu na predkladanie ponúk a to do 11.03.2024 do 09:00 hod.